als_Latn dik_Latn sag_Latn
Josa po bën planet qysh në këtë moment për 11-shen që do të zbresë në fushë, paçka se alternativat dhe mundësitë për njëshin e pankinës korçare janë të pakta për shkak të dëmtimeve të shumta. Deri tani, janë 6 mungesat e Skënderbeut, por që ajo e Orelesit dhe Souzës janë më të rëndësishmet, duke lënë të kuptohet se Shkëmbi edhe pse është i dëmtuar, mendohet që mund të luajë. Të paktën deri dje, me grupin që ka në dispozicion, Josa ka lënë të kuptohet se do të luhet me skemën tashmë tradicionale, 4-4-2. Bicaj, Gvozdenoviç, Arapi dhe Radas, janë katërshja që jep garanci më shumë se kurrë. Në mesfushë, të gjithë janë në pritje të Shkëmbit, por që Lilaj dhe Alikaj do të jenë bashkë gjithmonë nëse kapiteni nuk luan. Muzaka dhe Dimo janë gati nga krahët. Në repartin e sulmit, Pejiç-Ribaj është dyshja që tashmë ia kanë marrë “dorën” njëri-tjetrit dhe premtojnë shumë që edhe në këtë ndeshje të shënojnë, pasi një gol në të tilla takime vlen vërtet shumë. Këto pak a shumë janë zgjedhjet e momentit që mund të bëjë Josa, teksa kujtojmë që në stol ka pak alternativa, ku përveç portierit rezervë Llapanji, Tomiç, Nimaga, Tahirllari e ndonjë tjetër janë alternativat e pakta të njëshit të stolit korçar. Edhe pse duhen edhe 4 ditë deri në startin e Vlorës, Josa gradualisht është duke menduar për gjithçka që ka të bëjë me këtë transfertë, madje është munduar që të çojë në maksimum adrenalinën tek të tijtë.
2 Comments
-
-josa!!-ne vlore duhet zgjuarsi dhe loja fillon 0-0- .-nje skeme e forte mbrojtse do te na sillte edhe rezultatin e desheruar-ne fushe-(ndoshta edhe 5-3-2-)…-vlonjatet nuk dine te shenojne po su hape porten dhe ne mbrojtje jane aq sallate sa kane pesuar nje mal me gola -ne kampionat-.fat te mbare dhe fitore skenderbeut ne kete takim-jo dhe aq i veshtire sa duket-…fundja ne vlore edhe mund te tallim bythen- pasi misionin kryesor e kemi perfunduar-…ne korce dime te fitojme edhe 5-0-…..
-
-shkembi -mund te shenoje gol ne vlore edhe nga 25 metra -…..
als_Latn eng_Latn unk als_Latn unk als_Latn